കേരളത്തിലെ റെയില്, വ്യോമഗതാഗത പദ്ധതി കേന്ദ്രമന്ത്രിമാരില് നിന്ന് ഉറപ്പ് ലഭിച്ചതായി വി. മുരളീധരന് മലബാറിലെ റെയില്, വ്യോമഗതാഗത മേഖലയിലെ വിവിധ പദ്ധതികള് സമയബന്ധിതമായി പൂര്ത്തിയാക്കുന്നത് സംബന്ധിച്ച് വിവിധ കേന്ദ്രമന്ത്രിമാരില് നിന്ന് ഉറപ്പ് ലഭിച്ചതായി മന്ത്രി വി. മുരളീധരന് വ്യക്തമാക്കി. മലബാര് ചേംമ്ബര് ഓഫ് കോമേഴ്സ് പ്രതിനിധി സംഘത്തിനൊപ്പം കേന്ദ്ര റെയില്വേ മന്ത്രി അശ്വനി വൈഷ്ണവ്, വ്യോമയാനമന്ത്രി ജ്യോതിരാദിത്യ സിന്ധ്യ എന്നിവരെ സന്ദര്ശിച്ചശേഷം മാധ്യമങ്ങളോട് സംസാരിക്കുകയായിരുന്നു മന്ത്രി. കോഴിക്കോട് റെയില്വേ സ്റ്റേഷനെ ലോകോത്തര നിലവാരത്തിലുള്ള സ്റ്റേഷനാക്കി ഉയര്ത്തുന്നതിനുള്ള പ്രവൃത്തി ഈ മാസം തന്നെ ആരംഭിക്കും. രാജ്യത്തെ 23 സ്റ്റേഷനുകളാണ് ലോകോത്തര നിലവാരമുളള സ്റ്റേഷനുകളാക്കി മാറ്റുന്നത്. ഇതില് കേരളത്തില്നിന്ന് ഇടംപിടിച്ച ഏക സ്റ്റേഷനാണ് കോഴിക്കോട്. കോഴിക്കോട്ട് നിന്ന് ആരംഭിക്കുന്നതോ ആവസാനിക്കുന്നതോ ആയ ട്രെയിനുകള്ക്ക് പിറ്റ്ലൈന് ഇല്ലാത്ത പ്രശ്നം പരിഹരിക്കും. വെസ്റ്റ് ഹില് സ്റ്റേഷനില് പിറ്റ്ലൈന് സ്ഥാപിക്കുന്നതാണ് പരിഗണനയില് ഉള്ളത്. കോഴിക്കോട്തൃശ്ശൂര് സ്റ്റേഷനുകളെ ബന്ധിപ്പിച്ച് മെമു സര്വീസ് ആരംഭിക്കുന്നത് പരിഗണിക്കാമെന്നും റെയില്വെമന്ത്രി അറിയിച്ചതായി മന്ത്രി പറഞ്ഞു.The post കേരളത്തിലെ റെയില്, വ്യോമഗതാഗത പദ്ധതി കേന്ദ്രമന്ത്രിമാരില് നിന്ന് ഉറപ്പ് ലഭിച്ചതായി വി. മുരളീധരന് first appeared on MalayalamExpressOnline.